छोटी अवधि के लिए डेट फंड में एकमुश्त निवेश करना बेहतर
mutual fund, debt funds, छोटी अवधि के लिए डेट फंडमें एकमुश्त निवेश करना बेहतर
बजट से सरकार का और हालिया क्रेडिट पॉलिसी से रिजर्व बैंक का जो रुख सामने आया है, उसके हिसाब से निवेश की रणनीति बदलने की जरूरत है। छोटी अवधि के लिए डेट फंड में एकमुश्त निवेश और लंबी अवधि के नजरिये से फ्लेक्सी कैप जैसे एग्रेसिव कैटेगरी के फंड में पैसा लगाना बेहतर है। आईसीआईसीआई प्रूडेंशियल म्यूचुअल फंड के एमडी-सीईओ निमेश शाह बता रहे हैं कि मौजूदा माहौल में म्यूचुअल फंड में तीन तरीकों से निवेश किया जा सकता है...
अभी अवधि छोटी हो
रिजर्व बैंक ने इस माह रेपो रेट 6.5% कर दिया है। हमारा मानना है कि केंद्रीय बैंक जल्द इसमें कटौती नहीं करेगा। इस लिहाज से अभी डेट फंड्स में छोटी अवधि का निवेश बेहतर होगा क्योंकि लंबी अवधि के डेट एसेट्स की यील्ड बढ़ने के आसार नहीं हैं। ऐसे में डायनेमिक बॉन्ड फंड कैटेगरी बेहतर होगी।
इक्विटी महंगी, डेट बेहतर
तीन साल से सरकारी नीतियों में जो बदलाव हुए हैं, उनके चलते डेट म्यूचुअल फंड में निवेश आकर्षक हो गया है। ऐसे में ये देखते हुए कि इक्विटी अभी महंगी, हाइब्रिड फंड में एकमुश्त निवेश बेहतर है। मल्टी-एसेट या बैलेंस्ड एडवांटेज कैटेगरी के फंड भी इसके अच्छे विकल्प हो सकते हैं। ऐसे फंड का बड़ा हिस्सा डेट (जैसे बॉन्ड) में जाता है।
एग्रेसिव फंड चुनें
10 साल में बड़ी कंपनियों का मार्केट-कैप मिडकैप के मुकाबले तेजी से बढ़ेगा। स्मॉल-कैप के मुकाबले मिड-कैप कंपनियों का मार्केट-कैप ज्यादा बढ़ेगा। ऐसे में यदि आप 3-5 साल के लिए निवेश चाहते हैं तो एसआईपी के जरिये फ्लेक्सी कैप या स्पेशल सिचुएशन जैसे एग्रेसिव कैटगरी के फंड चुनें।
ये भी पढ़ें
पोस्ट ऑफिस नेशनल सेविंग्स सर्टिफिकेट Vs फिक्स्ड डिपॉजिट, यहां जानें कहां निवेश करना आपके लिए रहेगा ज्यादा फायदेमंद
फाइनेंशियल ईयर 2022-23 के लिए इनकम टैक्स छूट पाने के लिए आपको 31 मार्च तक कुछ खास स्कीम्स में निवेश करना होगा। ऐसे में अगर आप टैक्स सेविंग्स के साथ अपने निवेश पर ज्यादा रिटर्न चाहते हैं तो पोस्ट ऑफिस की नेशनल सेविंग्स सर्टिफिकेट (NSC) स्कीम में पैसा लगा सकते हैं। इस स्कीम के तहत फिलहाल 7% सालाना ब्याज मिल रहा है। हम आपको पोस्ट ऑफिस की नेशनल सेविंग्स सर्टिफिकेट के बारे में बता रहे हैं। पूरी खबर पढ़ने के लिए यहां क्लिक करें
